An Oriant    Kevredad : DIZALE  Tachenn : Kleweled e brezhoneg  Lakaet enlinenn d'an : 07 Gwengolo 2009  Doare ar gevrat : Kevrat didermen (Leunamzer)  Prantad Kregiñ : ar 04 a viz Genver 2010 d'an diwezhatañ    Kefridi :  Dindan beli ar rener e vo an den implijet e karg da wellaat ar werzh hag ar skignañ oberezhioù kleweled perc'hennet pe fiziet da zDizale.    Kefridioù ober pennañ  Merañ programoù ar gevredigezh  Fiziet 'vo en den implijet ar gefridi da heuliañ an emglev war ar merañ programoù sinet gant Gwarez ar Filmoù. Lakaat a raio e plas ur steuñv a-benn reiñ muioc'h a dalvoudegezh  d'ar programoù-mañ hag a vo kaset d'ar rannvro Breizh d'ar 1añ a viz Even 2010 d'an diwezhatañ.  E karg e vo an den neuze da seveniñ ar steuñv diwezhañ-mañ.  Sinema  Karget e vo an den da genderc'hel ha da ziorren an droiad sinema bloaziek kinniget da vugale ar skolioù brezhoneg met ivez d'an dud deuet. Savet e vo ar bilañs bep bloaz gant an aozadurioù a skoazell an troiadoù-mañ.  Video  Kinnig a raio ar programoù a vo mat da embann, aozañ a raio ar produiñ en ur zoujañ mat dar  c'hempouez ekonomikel. Kas a raio lusk ivez d'ar werzh dre an darempredoù gant ar werzherien.  Istitlañ  Klask a raio an den emglevioù liesseurt gant ar skignerien hag ar brodukterien.  Binvioù evit sikour ar werzh  E karg e vo an den eus an holl oberezhioù a denn eus ar werzh, eus ar brudañ hag eus gwellaat ar skignañ. Merañ a raio neuze lec'hienn ar gevredigezh ha kas a raio lusk d'un norrastell a vodo ar broduktourien hag ar skignerien e brezhoneg.      Kargoù all :  Ober a raio an den war-dro ar stlennerezh ha mont-en-dro binvioù teknologel ar gevredigezh (lec'hienn, ). Labour a raio ivez war dachennoù all ar gevredigezh diwar c'houlenn ar rener. Kemer a raio perzh e buhez ar gevredigezh.    Kefridioù ober all  Diouzh goulenn ar rener e ranko sikour ar c'henproduksionoù pe ar programoù da vezañ advouezhiet.    Buhez kevredigezhel  Diouzh goulenn ar burev pe ar rener e kemero perzh e emvodoù ar gevredigezh.  Kemer a raio perzh ivez pa  vo oberezhioù brudañ ar gevredigezh (prezegennoù, gouelioù,...) hag e c'hello bezañ pedet da gaozeal e anv ar gevredigezh.        Doare den :  Brezhoneg : komzet, lennet ha skrivet  Bachelouriezh + 3 da neubeutañ  Saozneg  Aotre-bleniañ    Anaoudegezhioù : Brudañ ; mestroniañ ar marketing hag anavezout an teknikoù gwerzh ; anaoudegezhioù war dachenn ar c'hleweled, ar sinema hag an NTI.    Bezañ gouest da : labourat hervez ar palioù  da dizhout ; aozañ e implij amzer ; labourat a-stroll ; sevel ha merañ raktresoù diorren war dachenn ar c'hleweled ; sevel ur steuñv marketing ha gwerzhañ ; merañ ul lec'hienn war ar rouedad ; mestroniañ mat un nebeud poelladoù doare Excel, Word ha skeudennaouiñ.    Bezañ : emren, dedennet gant ar c'hleweled, aes an darempredoù gantañ, bezañ aketus, prim, pragmatek, awenet, mennet met kompez ha derc'hel d'e bromesaoù.  Lec'h al labour :  Tachenn kleweled en Oriant ha lec'hioù all e  Breizh.    Kondisionoù labour :  - En diabarzh : burev en Oriant gant urzhiataer, pellgomz, ...  - En diavaez evit un neubeud kefridioù (restaolet 'vo ar frejoù-hent pa vo implijet ar c'harr personel)    Danvez ha padelezh ar gevrat : Kevrat didermen leun-amzer    Eurvezhioù labour : 37,5 eurvezh ar sizhun. Hervez ar redioù e vo un neubeud labour da vezañ kaset da benn e-pad an dibennoù-sizhun.    Gopr : Etre 1600 à 2000  kriz bep miz hervez an den + un adgopr  diouzh disoc'hoù al labour.    Kas ur Cv hag ul lizher emginnig    Samuel JULIEN - Rener Dizale